Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 828

6. évfolyam Órakeret Éves óraszám: 37 óra (vagy 55,5 óra*) Heti óraszám: 1 óra (vagy 1,5 óra) Belépõ tevékenységformák A tananyag feldolgozása során szerzett tapasztalatok összevetése a korábban megszerzett képzetekkel. Az értelmi képességek fejlesztésével, a gondolkodás mûveleteire támaszkodva (azonosságok és különbségek keresése, rész-egész viszonyok feltárása, oksági összefüggések keresése, következtetések levonása, ítéletek alkotása) egyszerû természettudományos fogalmak megalkotása. A természeti folyamatok és összefüggések felismertetése, magyarázata, bizonyítása. Az önálló és csoportos, együttmûködõ ismeretszerzésre való felkészítés. Feladat és problémamegoldás a különbözõ ismerethordozók, információforrások alkalmazásával. Bemutatások, kísérletek, modellek alkalmazása az anyag mérhetõ tulajdonságainak, kölcsönhatásainak, változásainak elemi szintû értelmezésére. A szerzett tapasztalatok értékelése. Egyszerû tájékozódási gyakorlatok térképen és a földgömbön a földrajzi fokhálózat segítségével. Képi információk és szemléletes leírások felhasználásával elsõdleges képzetek kialakítása a földrajzi övezetességrõl. Magyarország földrajzi helyzetének, nagytájainak bemutatása. Hazánk környezeti értékeinek, védett területeinek, nemzeti parkjainak, a legjellemzõbb életközösségeinek leíró jellegû bemutatása, a képzetek gazdagítása a hazai tájakról. A hazai tájak élõvilágának jellemzõ társulásai, a társulásokat alkotó fajok. A jellegzetes életközösségek ökológiai szemléletû jellemzése, a hazai élõvilág sokféleségének és értékeinek bemutatása. Az egyes témakörökre fordított idõkeret I. A hazai erdõk élete. kb. 8 óra II. Kölcsönhatások. kb. 12 óra III. Kémiai alapismeretek. IV. A Föld bolygó. kb. 5 óra V. A vizek, vízpartok élete. kb. 8 óra VI. A füves területek élete. kb. 8 óra Hazánk nemzeti parkjai. A hazai élõvilág kutatóinak munkássága. * (A tantárgyi tanterv órakerete 55,5 órára a szabadon tervezhetõ órákkal egészíthetõ ki.) I. A HAZAI ERDÕK ÉLETE Cél Ismerjék meg a tanulók – a hazai erdõk kialakulásának környezeti feltételeit; – az erdõk jellegzetes élõlényeit; – az erdõt, mint életközösséget; – az erdõk pusztulásának okait, védelmük szükségességét. Tartalom Hazánk természetes és telepített erdõi. Az erdõk kialakulásának környezeti feltételei. A tölgyesek, bükkösök, fenyvesek földrajzi elhelyezkedése hazánkban. Az uralkodó fák szervezeti felépítése (gyökérzet, törzs, lombkorona, virágzat, termés). A tölgy, a bükk, az erdei fenyõ alkalmazkodása a környezeti feltételekhez. A gombák fõ jellemzõi, táplálkozásuk, jelentõségük az erdõ életében. A hazai erdõk gyakori cserjéinek szervezeti sajátosságai, jelentõségük az erdõ életében. A cserjék és a gyepszint lágy szárú növényeinek alkalmazkodása a környezeti feltételekhez. Az erdõ virágtalan növényeinek (zuzmók, mohák, páfrányok) szervezeti felépítése, alkalmazkodásuk a környezethez. A virágtalan növények jelentõsége az erdõk életében. Az erdõ gyakori emlõsállatai közül a szarvas, a vaddisznó, a róka, a sün testfelépítése, életmódja, szaporodása. A tananyagban szereplõ emlõsállatok kapcsolata az erdõ állataival és az élettelen környezeti tényezõkkel. A lombhullató és örökzöld erdõink néhány jellegzetes madarának testfelépítése, életmódja, szaporodása. A tanult madárfajok alkalmazkodása az élõ és élettelen környezeti feltételekhez (csõr- és lábtípusok, táplálkozási és fészkelési módok, költözõ és állandó madarak). A ragadozó emlõsállatok és madarak jelentõsége az erdõ életközösségében. Az erdõ ízeltlábú állatainak testfelépítése, életmódja, szaporodása (teljes átalakulás és átalakulás nélküli fejlõdés). Az erdõk talajának fõ jellemzõi, a természetes erdõk talajának tápanyagképzõdése. A hazai erdõket sújtó környezeti ártalmak. Az erdõk jelentõsége és védelmük fontossága. Követelmények Tudják a természetes és a telepített erdõk közötti különbség lényegét. Földrajzi ismereteikre támaszkodva értsék meg, hogy hazánk természetes erdõi a mérsékelt övezeti lombhullató erdõk zónájába tartoznak. Ismerjék hazánk fõbb erdõtípusait, a hegyvidéki és az alföldi tölgyeseket, a bükkerdõket, az õshonos fenyõerdõket, a láp- és ligeterdõket, továbbá mindezek kialakulásának környezeti feltételeit. Tudják a tölgy, a bükk, az erdei fenyõ szervezeti felépítését, a törzs, a lombkorona, a levél, a virágzat és termés jellemzõit. Tudják a lomblevél és a tûlevél, a lombhullató és az örökzöld fogalom lényegét. Értsék meg a gombák jelentõségét az erdõk életében, tudják, hogy a gombák szervezeti felépítésükben különböznek a növényektõl, állatoktól. Ismerjék a gyilkos galóca fõ részeit. Tudják a különbözõ gombafajok jelentõségét az anyagok lebontásában. Ismerjék meg a gyakori cserjéink fõ részeit (gyökérzet, ágak, gallyak, vesszõk) és jelentõségüket az erdõk életében. Tudják néhány gyepszintben élõ növény nevét és alkalmazkodásukat az élettelen környezeti tényezõkhöz. Értsék meg, hogy az élettelen környezeti tényezõk közül a fény döntõen meghatározza a különbözõ erdõtípusok szintezettség. Tudják, hogy az egyes szintekben a növények fényigényüknek megfelelõen helyezkednek el. Értsék meg az összefüggést a lombkorona alakja, elhelyezkedése és az erdõ fényviszonyai között. Ismerjék a mohák, zuzmók testfelépítését, jelentõségüket az erdõk életében (táplálékbiztosítás, talajképzõdés, talajvédelem). Tudják, hogy a megismert virágtalan növények spórákkal szaporodnak. Ismerjék meg az erdõ gyakori emlõsállatait (szarvas, vaddisznó, róka, sün) és madárfajait (feketerigó, széncinege, fakusz, csuszka, harkályfélék, héja, stb.). Tudják a tanult madarak és az emlõsállatok sajátos testfelépítését, életmódját, szaporodását. Ismerjék a madarak és az emlõsállatok közös tulajdonságait. Tudjanak példákat mondani a megismert emlõsállatok és madarak közül a tesfelépítés és az életmód közötti kapcsolatra. Ismerjék meg az erdõ ízeltlábú állatai közül a szarvasbogár, a koronás keresztespók, az erdei vöröshangya testfelépítését, életmódját, szaporodását. Kísérletek, megfigyelések révén szerezzenek tapasztalatokat az erdõ talajának összetevõirõl, a talajképzõdés folyamatáról. Értsék meg, hogy a természetes erdõkben a talaj termõképessége (tápanyagkészlete) folyamatosan megújul. A témakörben megszerzett ismereteik alapján értsék meg, hogy az erdõ élõlényei önmagukban nem élhetnek meg, életközösséget alkotnak. Tudják rajzban, írásban és szóban is kifejezni az erdõben élõ élõlények testfelépítésének fõbb jellegzetességeit. Legyenek képesek néhány egyszerûbb kísérlet, terepi vizsgálat elvégzésére az erdõ életének megismerésére. Tudjanak önállóan is megfigyeléseket végezni, és tapasztalataikat szóban kifejezni. Tudjanak táplálkozási láncokat készíteni az erdõ élõlényeibõl. Ismerjék meg a lakóhelyük környékén megtalálható természetes és telepített erdõket, tudják, mely emberi beavatkozások veszélyeztetik az erdõ életét. Szerezzenek tapasztalatokat a lakóhelyük környéki erdõk környezeti állapotáról, az emberi beavatkozások különbözõ formáiról, a szükséges védelmi intézkedésekrõl. Tekintsék fontos nemzeti kincsnek a hazai erdõk életközösségeit. Szerezzenek tapasztalatokat az erdõ életével kapcsolatos ismeretterjesztõ irodalom használatában. A rendelkezésre álló információkat használják fel önállóan is ismereteik bõvítésére. Koncentráció Környezetismeret 1–4. évfolyam A lakóhely környéki élõhelyek megfigyelése, fõbb jellemzõi. A hazai erdõk gyakori növényeinek, állatainak fõbb tulajdonságai. Megfigyelések az emberi tevékenységek hatásáról a különbözõ élõhelyekre. A természet védelmének fontossága, fõ feladatai. A helyes viselkedés fõ szabályai a természetben. A növények és az állatok életéhez szükséges környezeti feltételek. A növények tápanyagai és táplálékkészítése. A növények szaporodása és fejlõdése. A lágy szárú és a fás szárú növények jellemzõi. Az állatok kültakarója, légzése, mozgása, táplálkozása, szaporodása. Az állatok viselkedésének jellegzetességei. Példák a növények és az állatok egymásrautaltságára (táplálkozás, fészkelõhely, búvóhely). Technika és életvitel 1–4. évfolyam A természetes és az ember alkotta környezet jellemzõi. Az ember természetátalakító munkája. Az élõvilág és a tárgyi környezet. Az épített környezet: épületek, utak, lakóházak, toronyházak. A nagyvárosi élet jellemzõi. A környezet esztétikus kialakítása. Természetismeret 5–6. évfolyam A háziállatok, a ház körül élõ állatok (sertés, szarvasmarha, házityúk, pulyka, kutya, macska, egér, patkány, stb.) testfelépítése, életmódja, szaporodása. A madarak és az emlõsállatok közös tulajdonságai. A megismert zöldség- és gyümölcsféléink fõbb tulajdonságai. Egynyári, kétnyári, évelõ növények életszakaszai. A fa részei, a gyökérzet, törzs, lombkorona jellemzõi. Hazánk nagytájai, a nagytájak leíró jellemzése. A domborzati elemek és a felszíni formák. Hazánk éghajlatának fõbb jellemzõi, az éghajlatot kialakító és módosító tényezõk. Technika és életvitel 5–6. évfolyam A természetes és a mesterséges környezet fõ jellemzõi. Az ember környezetátalakító munkája. A környezet szennyezése, a szennyezések elkerülésének lehetõségei. A természeti folyamatok megfigyelése: mozgás, változás, élet, pusztulás. Gazdálkodás a természeti erõforrásokkal. A továbbhaladás feltételei Ismerjék a hazai erdõk, vizek, vízpartok és füves területek legjellemzõbb élõlényeinek testfelépítését, életmódját, szaporodását, a környezethez való alkalmazkodás sajátos formáit. Tudják, mely emberi beavatkozások veszélyeztetik, a tananyagban szereplõ életközösségeket. Mondjanak példákat a hazai életközösségek pusztulásának okaira, a különbözõ környezet és természetvédelmi intézkedésekre. Ismerjék hazánk nemzeti parkjainak földrajzi elhelyezkedését, a nemzeti parkok jelentõségét az élõhelyek és az élõlények védelmében. Tudjanak táplálkozási láncokat készíteni a hazai életközösségek élõlényeibõl. II. KÖLCSÖNHATÁSOK Cél – az alapvetõ fizikai kölcsönhatások megismerése, kvalitatív értelmezése, az ezeket jellemzõ mennyiségek bemutatása; – a testek fizikai tulajdonságainak csoportosítása és értelmezése a részecskeszemlélet alapján; – az idõ mérése, mértékegységeinek pontos használata; – az energiafogalom kialakítása; a különbözõ energiafajták, energiahordozók, energiaforrások megismerése, kvalitatív jellemzése; – az energiamegmaradás – egyensúlyra vezetõ folyamatok kvalitatív értelmezése, az egyensúly fogalmának kialakítása. Tartalom Az alapvetõ fizikai kölcsönhatások (termikus, mechanikai, elektromos, mágneses és optikai ). A testek fizikai tulajdonságai (a szilárd, a folyékony és a légnemû halmazállapot a részecskeszemlélet alapján). A testek fizikai tulajdonságainak számszerû jellemzése (a mérés; az idõ, a hosszúság és a tömeg mérése, a sûrûség kiszámítása). Az energia (fogalma; energiafajták, energiahordozók, energiaforrások, energiaátalakulások; energiatakarékosság). Az energiamegmaradás. Egyensúlyra vezetõ folyamatok. Követelmények Ismerjék meg a kölcsönhatás fogalmát, tudják azt alkalmazni a már megismert hõtani és mágnességtani jelenségekre. Egyszerû kísérletek elvégzésével ismerjék meg a mechanikai kölcsönhatást; tudják annak következményeit; ismerjék a mozgás fogalmát; ismerjék fel a gravitációs kölcsönhatás következményeit. Egyszerû kísérletek elvégzésével ismerjék meg az elektromos és az optikai kölcsönhatást. Legyen gyakorlatuk az alapmennyiségek (hosszúság, tömeg, idõ, hõmérséklet) mérésében, a sûrûség kiszámításában). Legyenek képesek az energia elemi szintû értelmezésére. Ismerjék a különbözõ energiafajtákat. Értsék meg az energiatakarékosság fontosságát. Legyenek képesek az energiaváltozások felismerésére az egyszerû kísérletek elvégzése során. Tudják az energiamegmaradás kvalitatív megfogalmazását. Legyenek képesek a különbféle változások közös jellemzõit felismerni. Egyszerû kísérletekkel állapítsák meg a hõtani és a mechanikai kölcsönhatások közben lezajló fizikai folyamatok irányát; ismerjék meg az egyensúly fogalmát, tudjanak arra gyakorlati példákat mondani. Koncentráció Környezetismeret 1–4. évfolyam Mérések, mértékegységek használata Matematika 5. évfolyam Térfogatszámítás Technika és életvitel 1–5. évfolyam A környezet tárgyainak anyagi; szerkezeti anyagok és szerepük. Természetismeret 5. évfolyam A hõ érzékelése; a hõmérséklet; a hõmérséklet mérése; a folyadékos hõmérõ részei, mûködése. A hõ terjedése vezetéssel, áramlással és sugárzással. Hõszigetelés. Halmazállapotok, halmazállapot-változások. Olvadás és fagyás, párolgás és lecsapódás, forrás. A folyadékok és a gázok fizikai tulajdonságai. Az idõjárás és az éghajlat elemi. Tájékozódás – a fõ világtájak kijelölése iránytû segítségével. A továbbhaladás feltételei Ismerjék az alapvetõ fizikai kölcsönhatásokat, tudjanak ezekre gyakorlati példákat mondani. Tudják csoportosítani a különbözõ testeket fizikai tulajdonságaik szerint, és tudják értelmezni a fizikai tulajdonságokat a részecskeszemlélet alapján. Tudják számszerûen jellemezni a testek fizikai tulajdonságait, tudjanak alapvetõ méréseket végezni és mértékegységeket helyesen használni. Ismerjék az energia fogalmát, a különbözõ energiafajtákat, energiahordozókat és tudjanak azokra gyakorlati példákat mondani. Ismerjék az energiamegmaradás fogalmát, tudják azt kvalitatívan értelmezni. Ismerjék az egyensúly fogalmát, és tudjanak az egyensúlyra vezetõ folyamatokra példákat mondani. III. KÉMIAI ALAPISMERETEK Célok A látott jelenségeket képesek legyenek a tanulók megfigyelni, tanári kérdések segítségével visszaidézni, a megfelelõ szinten értelmezni. Fontos hogy észrevegyék a saját mindennapi környezetükben bekövetkezõ természeti-kémiai változások, és a laboratóriumban modellezett kísérletek közötti összefüggéseket. A megfelelõ szinten képesek legyenek az anyagok csoportosítására. Tudják a halmazállapot-változásokat részecskeszemlélettel is, és jelenség szinten is jellemezni, és ezekhez energiaváltozásokat rendelni. Értsék a fizikai és kémiai változások közötti alapvetõ különbséget. Fejlesztési feladatok Érteniük kell a tanulóknak, hogy a modell a valóságnak csak egy jellemzõ részletét, egy meghatározó tulajdonságát ábrázolja. Érzékelniük kell a modell és a valóság méretarányait is. TÉMAKÖR TARTALOM Bevezetés a kísérleti munkába Balesetvédelem. A laboratóriumi munka eszközei, szabályai. Veszélyességi jelek. A kémiai kísérletek megtervezése. Az anyag részecskékbõl épül fel Diffúzió és vizsgálata, értelmezése részecskeszemlélettel. Keverékek, elegyek. Oldás értelmezése részecskeszemlélettel. Oldat, oldószer, oldott anyag. TÉMAKÖR TARTALOM Anyagok csoportosítása tulajdonságaik szerint Részecske és halmaz. Fémek tulajdonságainak megfigyelése, anyagok csoportosítása megfigyelhetõ tulajdonságaik alapján. Részecskék modellezése (golyómodell). Halmazállapot-változások és energiaváltozások Halmazállapot-változások. Olvadás, fagyás, párolgás, forrás értelmezése részecskeszemlélettel. Olvadáspont, forráspont. Belsõ energia és változása. Kristályrács (itt csak mint szabályos szerkezet). Halmazállapot-változások (modellalkotás). Fizikai változások, kémiai átalakulások Az égés Fizikai változás és kémiai változás (kémiai reakció) közötti különbség. Égés, gyors égés, lassú égés. Az égés feltételei. A tûzoltás. Témakörök, tartalmak A táblázat a témakörhöz tartozó, megtanítandó fogalmakat, elméleteket és jelenségeket tartalmazza. A kísérletek, gyakorlatok vastag betûvel, kiemelten szerepelnek. Tanulói tevékenységek A látott jelenség megfigyelése, kérdésekre adott válaszokkal történõ felidézése. Hasonló jelenségek, változások összehasonlítása, hasonlóságuk, különbözõségük kérdésekre adott válaszokkal történõ megállapítása. Anyagok csoportosítása. Balesetmentes munka a kísérletezés során. Tanulókísérlet elvégzése tanári utasításra. A modell és a valóság közötti absztrakció megértése. A különbözõ méretarányok érzékelése. Részecske és halmaz közötti különbség megértése. Szakmai szöveg értése (az adott szinten). A tanult ismeretek alkalmazása az iskolán kívül (otthoni, önálló kísérletek, megfigyelések). Részecskeszemlélet kialakulása. A továbbhaladás feltételei A tanuló értse a fizikai és kémiai változások közötti különbségeket, ezeket kísérõ energiaváltozásokat. Tudja jellemezni a halmazállapot-változásokat részecskeszemlélettel, energiaváltozással. A tanult anyagokat megfigyelhetõ tulajdonságaik szerint képes legyen csoportosítani (fémek, és olyan anyagok, amelyek nem tartoznak a fémek csoportjába). Legyen tisztában a tanult tananyag gyakorlati vonatkozásaival: a víz halmazállapot-változásai a természetben, égés, tûzoltás. IV. A FÖLD BOLYGÓ Cél Ismerjék meg a tanulók – a Föld mint égitest néhány fontos jellemzõjét (alakját, tengely körüli forgását, Nap körüli keringését); – legyenek tisztában a tengely körüli forgás, a tengelyferdeség és a Nap körüli keringés következményeivel; – az összefüggést a Föld alakja, tengelyferdesége, a besugárzás és az éghajlati övezetek között. Legyen a tanulóknak egységes szemléletes képzetük a Föld éghajlati övezeteirõl. Tartalom A föld alakja. A kontinensek és óceánok földrajzi helyzete. Tájékozódás a földgömbön a fokhálózat segítségével. A Föld tengely körüli forgása és annak következményei (a nappalok és éjszakák váltakozása, az égitestek kelése-nyugvása). A Föld Nap körüli keringése, a földtengely ferdesége (az évszakok és az éghajlati övezetek kialakulása). Az éghajlati övezetek jellemzõi. Követelmény Ismerjék a kontinensek és óceánok elhelyezkedését a gömb alakú Földön. Legyenek képesek elemi szinten tájékozódni a térképen és a földgömbön a fokhálózat alapján. Tudják használni a térképet egyszerû földrajzi ismeretek megszerzésére. Tudják, hogy a Föld közelítõleg gömb alakú égitest. Tudják, hogy a Föld forog a tengelye körül, és a tengely körüli forgás következménye a nappalok és éjszakák váltakozása, az égitestek kelése-nyugvása. Tudják, hogy a Föld tengely körüli forgása lehetõséget ad az idõ mérésére. Tudják, hogy a Föld a Nap körül kering, és tengelye szöget zár be a keringés síkjával. Legyenek tisztában a Nap körüli keringés és a tengelyferdeség következményeivel, az évszakok és az éghajlati övek kialakulásával. Tudják jellemezni az egyes éghajlati övezeteket. Koncentráció Természetismeret 5. évfolyam Változások a környezetünkben. Földünk-környezetünk 5. évfolyam Az idõjárás és az éghajlat elemei. A továbbhaladás feltételei Ismerjék a Föld, mint égitest néhány fontos jellemzõjét (alak, tengely körüli forgás, Nap körüli keringés) valamint azok következményeit. Tudják, milyen fizikai okok vezettek az éghajlati övek kialakulásához. V. A VIZEK, VÍZPARTOK ÉLETKÖZÖSSÉGE Cél Ismerjék meg a tanulók: – a hazai álló- és folyóvizek jellegzetes élõhelyeit, élõlényeit, az élõlények testfelépítésének jellegzetességeit; – a vizek, vízpartok életközösségét, az élõlények egymásrautaltságát, kapcsolatát; – a vizes élõhelyek szennyezését, a környezetvédelem fontosságát. Tartalom A vizek jelentõsége az élõvilágban (a víz fizikai és kémiai tulajdonságai). A vizek néhány mikroszkopikus méretû élõlényeinek fõbb jellemzõi (sejtek felépítése, alkotórészei, mozgásuk, táplálkozásuk, szaporodásuk stb.), jelentõségük a vizek életében. A vízben és a vízpartokon élõ lágy szárú növények (hínárosok, nád, sás, gyékény). A vízpartok jellegzetes fás szárú növényei (füzek, nyárfák, égerfák), jelentõségük a vizek életében. A vizekben, vízpartokon élõ gyakori gerinctelen és gerinces állatok (orvosi pióca, folyami rák, szitakötõ, gyötrõszúnyog, éti csiga, folyami kagyló, ponty, dévérkeszeg, lesõharcsa, kecskebéka, barna varangy stb.) testfelépítése, életmódja, szaporodása, alkalmazkodásuk a környezethez. A vizek, vízpartok életközösségének fõbb jellemzõi, az élõlények tûrõképessége az élettelen környezeti tényezõkkel szemben. A vizek, vízpartok szennyezése, a vizes élõhelyek védelmének fontossága. Követelmények Ismerjék meg az élet szempontjából a víz jelentõségét az élõvilág számára. Tudják, hogy a víz nélkülözhetetlen élettelen környezeti tényezõ, az élõlények fontos testépítõ anyaga, továbbá, az álló- és folyóvizek fontos élõhelyek. Értsék meg, hogy a vizek mikroszkopikus élõlényeinek fontos szerepük van a vizek öntisztulásában. Ismerjék meg, hogy az amõba, a papucsállatka, a zöld szemes ostoros moszat egyetlen sejtbõl áll, az életfolyamataikat (táplálkozás, mozgás, szaporodás) a sejtalkotók végzik. Élõ anyag mikroszkopikus vizsgálatával szerezzenek tapasztalatokat a vizekben élõ egysejtûek jellegzetes alakjáról, mozgásáról. Értsék meg a vízben és a vízpartokon élõ növényzet jelentõségét, tudják, hogy az állatok közvetlenül vagy közvetve a növényekre vannak utalva. Ismerjék meg a hínárosok fontosságát, tudják néhány jellegzetes hínárféle testfelépítésének fõbb jellemzõit (gyökérzet, szár, levél). Tudjanak példákat mondani a hínárfélék környezethez való alkalmazkodására. Tudják a nád és a gyékény szervezeti felépítését (gyöktörzs, szár, levél, virágzat, termés). Értsék meg a parti öv növényzetének jelentõségét a partvédelemben, és a vizek tisztaságának megõrzésében, öntisztulásában. Ismerjék a vízpartok gyakori fáinak (fûzfa, nyárfa) szervezeti felépítését (törzs, lombkorona, virágzat, termés). Tudják, hogy a vízparti fák védik a partot a víz romboló munkájától, az állatok számára búvóhelyül, fészkelõhelyül és táplálékul szolgálnak, árnyékolásukkal megakadályozzák a víz felmelegedését. Ismerjék meg a vizek, vízpartok jellegzetes gerinctelen állatai közül az orvosi pióca, a folyami rák, a szitakötõ, a gyötrõszúnyog, az éti csiga és a folyami kagyló testfelépítését, életmódját, szaporodását. Tudják, mely állatok fejlõdnek átalakulás nélkül, átváltozással és teljes átalakulással. Ismerjék az egyes fejlõdési szakaszok jellemzõit. Közvetlen megfigyelésekkel, vizsgálatokkal szerezzenek tapasztalatokat a gerinctelen állatok alkalmazkodásáról az élõ és élettelen környezeti tényezõkhöz. Legyenek képesek azonosságokat és különbségeket keresni a megismert gerinctelen állatok testfelépítése és a környezethez való alkalmazkodása között. Tudják a gerinctelen állatok jelentõségét a vizek életközösségében. Ismerjék meg a hazai vizek és vízpartok gerinces állatai közül a leggyakoribb halakat (ponty, dévérkeszeg, lesõharcsa), kétéltûeket (kecskebéka, varangy) és hüllõket (vízisikló, mocsári teknõs). Tudják a megismert halak, kétéltûek, hüllõk kültakarójának, mozgásának, szaporodásának, légzésének és testhõmérsékletének jellemzõit. Értsék meg, milyen összefüggés van a lerakott peték (ikrák), tojások száma és az állatok ivadékgondozása között. Tudjanak azonosságokat és különbségeket megállapítani, összefüggéseket keresni, általánosításokat végezni a megismert fajok jellegzetességeibõl. Szerezzenek tapasztalatokat a megismert állatok alkalmazkodásáról az élettelen környezeti tényezõkhöz. Tekintsék értéknek a hazai vizek õshonos halfajait, kétéltûit és hüllõit. Ismerjék meg a hazai vizek, vízpartok madárvilága közül a fehér gólya, a tõkés réce, a barna rétihéja testfelépítését, életmódját, szaporodását. Tudjanak a megismert madárfajok alapján példákat mondani a testfelépítés és az életmód közötti összefüggésekre (úszóhártyás végtag, gázlóláb, fogóláb, hosszú, hegyes csõr, lemezes csõr, tépõcsõr). Ismerjék meg a madarak vonulásának okait, összefüggéseit az élettelen és az élõ környezeti tényezõk változásával. Szerezzenek tapasztalatokat az élõhely (álló- és folyóvizek, mocsárrétek, láprétek) és az élõlények (gázló- és úszómadarak, ragadozó madarak, énekesmadarak) védelmének fontosságáról. Tudják, hogy a vizek, vízpartok élõlényei is életközösséget alkotnak, azaz növények és az állatok között szoros kapcsolatok alakultak ki. Értsék meg, hogy a vizes élõhelyek élõlényei alkalmazkodnak az élettelen környezeti tényezõkhöz (a talajhoz, vízhez, a levegõhöz, a hõmérséklethez, a fényhez). Megszerzett ismereteik alapján tudjanak táplálkozási láncot készíteni a vizes élõhelyek élõlényeibõl. Tudják, hogy az élettelen környezeti tényezõk változásait csak tûrõképességük határain belül képesek elviselni. Szerezzenek tapasztalatokat a lakóhely környéki vizes élõhelyek környezeti állapotáról, a különbözõ szenynyezésekrõl és következményeirõl. A vizek életközösségének megismerése alapján értsék meg, hogy csak bizonyos fokig képesek öntisztítással a szennyezések káros hatásait megszüntetni. Ismerjék meg, mely emberi beavatkozások veszélyeztetik a lakóhelyük környéki vizes élõhelyeket. Tudják a leggyakoribb szennyezõ forrásokat (bemosódó mûtrágyák, vegyszerek, háztartási szennyvizek, ipari tevékenységekbõl származó szennyvizek). Tekintsék értéknek a vizes élõhelyeket, és a hazai természetes vizek õshonos élõvilágát. Koncentráció Környezetismeret 1–4. évfolyam A víz megjelenési formái a természetben. Halmazállapot-változások a mindennapi életben. A lakóhely vizeinek tisztasága, a szennyezések formái. A növények és az állatok életéhez szükséges környezeti feltételek. A hazai vizes élõhelyek legjellemzõbb növényei és állatai. Az emberi tevékenységek hatása a természetes élõhelyekre. A természet védelmének fontossága a vizes élõhelyeken. Technika és életvitel 1–4. évfolyam A természetes és az ember alkotta környezet. Az ember környezet átalakító munkája. A biológiai élõhelyek hasznosítható anyagai. Természetismeret 5–6. évfolyam Az eddig megismert gerinctelen és gerinces állatok fõ tulajdonságai: testfelépítés, életmód, szaporodás. A tanult háziállatok és az erdõ élete témakörben megismert növények és állatok alkalmazkodása a környezeti feltételekhez. A fás szárú és a lágy szárú növények szervezeti felépítése. Hazánk nagy tájainak leíró jellemzése. Hazánk természetes vizei. A folyadékok tulajdonságai, a testek úszása, lebegése. A víz körforgása a természetben. Folyóvizek, állóvizek. A belvizek és az árvizek. A víz tisztítása egyszerû módszerekkel. A hõmérséklet változásai. Halmazállapot-változások a természetben: olvadás, fagyás, párolgás. Technika és életvitel 5–6. évfolyam Az állatok alkalmazkodása az élõhelyükhöz. A mesterséges környezet jellemzõi. A természeti folyamatok megfigyelése: mozgás, változás, élet, pusztulás. Gazdálkodás a természeti erõforrásokkal. VI. A FÜVES TERÜLETEK ÉLETE Cél Ismerjék meg a – a hazai füves terület kialakulásának környezeti feltételeit; – a legjellemzõbb növényeit, állatait, a füves területeket, mint életközösséget; – a füves területek pusztulását, védelmének fontosságát; – hazánk védett területeit, nemzeti parkjait; – a hazai élõvilág kutatóinak munkásságát. Tartalom A hazai füves területek kialakulásának környezeti feltételei. Az õshonos füves területek földrajzi elhelyezkedése. A rétek típusai: sziklagyepek, homokpuszták, szikes puszták, mocsárrétek, láprétek, hegyi rétek. A másodlagos rétek. A fûfélék közös tulajdonságai, sajátos alkalmazkodásuk a környezeti feltételekhez. A száraz rétek gyakori növényei: angolperje, siskanád, mezei zsálya. A nedves rétek növényei: mocsári zsurló, réti boglárka. A füves területeken élõ gerinctelen állatok közül a sáskák, szöcskék, tücskök és a fecskefarkú lepke testfelépítése, életmódja, szaporodása. A rétek ízeltlábú állatainak alkalmazkodása a környezeti feltételekhez. A füves területek gerinces állatai közül a fürge gyík, a vakond, a mezei nyúl, a mezei pocok a hörcsög, az egerészölyv, a vörösvércse testfelépítése, életmódja, szaporodása. A füves területek életközössége, kapcsolatok az élõlények között, alkalmazkodás az élettelen környezeti tényezõkhöz. Táplálkozási lánc, táplálkozási piramis. A termelõ, fogyasztó és a lebontó szervezetek az életközösségben. A füves területek pusztulásának okai. A füves területek védelme. Védett területek hazánkban. A nemzeti parkok jelentõsége a természetvédelemben. A hazai biológiai kutatás kiemelkedõ személyei. Követelmények Ismerjék meg a hazai õshonos füves puszták kialakulásának környezeti feltételeit. Földrajzi ismereteiket alkalmazva, tudják megnevezni az õshonos füves puszták elhelyezkedését hazánkban. Ismerjék meg a hazai rétek fõbb típusait: hegyi rétek, sziklagyepek, homokpuszták, szikes puszták, mocsárrétek, láprétek kialakulásának környezeti feltételeit. Tudják, hogy a másodlagos réteket az emberi tevékenység hozta létre, többnyire az erdõirtások helyén alakultak ki. Értsék meg, hogy a füves területek növényeinek, mely környezeti hatásokhoz kell alkalmazkodni. Tudjanak példákat felsorolni az alkalmazkodás különbözõ formáira (mélyen elhelyezkedõ gyökérzet, párologtatást csökkentõ szervezeti sajátosságok, a talaj felszínéhez közeli rügyekbõl gyorsan kihajtanak). Tudják a nedves és a száraz rétek növényei közül az angolperje, a siskanád, a mezei zsálya, a mocsári zsurló, a réti boglárka szervezeti felépítését: a gyökérzet, szár, levél, virág, virágzat felépítését. Tudjanak azonosságokat és különbségeket tenni az erdei pajzsika és a mocsári zsurló szervezeti felépítése és szaporodása között. Ismerjék meg a rétek gazdag állatvilága közül a sáskák, szöcskék, tücskök és a fecskefarkú lepke testfelépítését, életmódját, szaporodást. Tudják a teljes átalakulás és a kifejlés közötti különbség lényegét. Szerezzenek tapasztalatokat a réteken élõ ízeltlábú állatok környezethez való alkalmazkodásának különbözõ módjairól (táplálkozás formái, kültakaró színe, szaporodás, a téli idõszak túlélése stb.). Értsék meg a füves területeken élõ gerinctelen állatok jelentõségét az életközösségében. A tudják a füves területeken élõ gerinces állatok közül a fürge gyík, a vakond, a mezei nyúl, a mezei pocok, a hörcsög, az egerészölyv, és a vörösvércse testfelépítésének, életmódjának és szaporodásának sajátosságait. Tudjanak példákat mondani a megismert állatok alkalmazkodására a környezeti feltételekhez. Korábban megszerzett ismereteikre támaszkodva tudják a tanult állatokat különbözõ szempontok alapján csoportosítani (pl. testhõmérséklet, kültakaró, légzés, táplálkozás, fogazat, csõr, láb típusa stb.). Ismerjék a rágcsáló, növényevõ, ragadozó, mindenevõ fogazatot. Megszerzett ismereteik alapján értsék meg, hogy a füves területek élõlényei is életközösséget alkotnak. Tudják, hogy az életközösségben a termelõ, fogyasztó, lebontó szervezetek együttesen biztosítják az életközösség anyagforgalmát. Szerezzenek közvetlen tapasztalatokat a lakóhelyük környezetében található füves területek életérõl. Tudjanak táplálkozási láncot, táplálkozási piramist készíteni a füves területek élõlényeibõl. Ismerjenek néhány példát a ragadozó állatok zsákmányszerzésének különbözõ formáiról. Értsék meg a ragadozók jelentõségét a különbözõ életközösségekben. Ismerjék azokat az emberi beavatkozásokat, amelyek veszélyeztetik a füves területek életét: gyepfeltörés, vegyszeres rovar- és pocokirtás, a rétek, legelõk elhanyagolása, túlzott mûtrágyázás. Értsék meg a környezetvédelem és a természetvédelem feladatait. Tudják a védett területek csoportosítását, a nemzeti parkjaink jelentõségét a táj természetes arculatának, tájképi elemeinek, õshonos élõvilágának megõrzésében. Ismerjék meg a hazai élõvilág híres kutatóinak tevékenységét. Legyenek képesek az ismeretterjesztõ irodalomból önállóan is információkat szerezni. Tudják a megfigyelések, vizsgálatok kísérletek tapasztalatait szóban és írásban saját szavaikkal kifejezni. FIZIKA 7– 8. évfolyam A NAT „Ember a természetben” mûveltségterülete alapján A TANTERV JELLEMZÕI Ajánlás a helyi tantervhez Ez a kerettanterv segítséget kíván nyújtani a kollégáknak ahhoz, hogy az iskola meglévõ helyi tantervét a Kerettantervben rögzített tartalmaknak megfelelõen átdolgozzák. Alapelvek, célok Az Ember a természetben mûveltségi területen folyó nevelés-oktatás során a tanulók lehetõséget és hathatós segítséget kapnak ahhoz, hogy korszerû természettudományos mûveltséget, világképet, gondolkodás- és szemléletmódot építsenek fel magukban. Megismerkedhetnek az anyagok tulajdonságaival, a természeti környezet változásaival, kölcsönhatásaival, a jelenségekkel, a törvényszerûségekkel. Több más mûveltségi területtel együttmûködve tekinthetik át az embernek, az általa létrehozott társadalomnak, valamint az õt körülvevõ természetnek a kölcsönhatásait. A mûveltségi területen zajló nevelés-oktatás a fenntartható fejlõdés és az elvárható biztonság igényeinek megfelelõen formálja a tanulók gondolkodásmódját, természethez való viszonyát. A környezettudatos, a természet kincseit védõ, óvó magatartás a Föld iránt érzett felelõsség kialakításához járul hozzá. A mûveltségi terület arra hívja fel a tanulók figyelmét, hogy az ember része a természetnek, annak rendszereivel megbonthatatlan egységet alkot, társadalmi és egyéni cselekvései a természet folyamatainak részét képezik. Ez az összefonódás mutat rá az ember, az emberiség és az egyének sajátos felelõsségére is. A mûveltségi terület keretei között a természeti és technikai problémák társadalmi viszonyokat is figyelembe vevõ megoldására nevelhetjük a tanulókat, aktív, viszonyaikat változtatni képes, kritikus, kreatív emberekké formálva õket. Az Ember a természetben mûveltségi terület keretében zajló nevelõ-oktató munka feladata, célja sokrétû: – A diszciplínáktól független általános természettudományos fogalmak, eljárások és szemléletmódok formálása. – Készségek, képességek alakítása, a személyiségjegyek pozitív formálása. – A tudomány, a tudományos kutatás, mint társadalmi tevékenység bemutatása. – A fizikai, kémiai és az életre vonatkozó tudásrendszerek alakítása. – A tudományok egymásra épülését biztosító külsõ és belsõ feltételek kiemelése, a tudásrendszerek öszszehangolása. – A tudomány és technika, valamint a társadalom fejlõdésének kapcsolatát érintõ meggyõzõdések formálása. – A tanulók rendszerben, kölcsönhatásban, kapcsolatokban történõ gondolkozásának erõsítése. – Az életben nélkülözhetetlen s elsõsorban a természettudományokban begyakorolható megismerési, tanulási, értelmezési technikák és módszerek azonosítása, fejlesztése (pl. Megfigyelés, kísérletezés, mérés, következtetés, összehasonlítás). – A természettudomány szerepének megismertetése a társadalmi folyamatokban, a személyes sorsok alakulásában, nevelés arra, hogy az így szerzett tudás felelõs cselekvésben nyilvánuljon meg. – A tudomány természetére, történetére és a kiemelkedõ alkotók munkásságára vonatkozó ismeretek alakítása. (A magyar vonatkozások, s ezek európai kapcsolatainak kiemelésével.) Az Ember a természetben mûveltségi területen folyó nevelés-oktatás a természeti folyamatok, összefüggések s az ember ezekkel való kapcsolatának tényleges megértésére épül. Az értelmes tanulás feltétele, hogy a tanulók megismeréssel kapcsolatos beállítódásait a tudás önálló, tevékeny formálásának lehetõségébe és fontosságába vetett meggyõzõdés határozza meg. Maga a megismerési, tanulási folyamat a tanulók aktív, értelmezõ tevékenysége, a tapasztalatoknak a már meglévõ elképzelések keretei között történõ feldolgozása, az eredmények önálló, kritikus értékelése és alkalmazása. Az értelmes tanulás során létrejövõ tudásrendszernek alkalmasnak kell lennie környezetünk jelenségeinek elõrejelzésére, magyarázatára, s alkalmazhatónak kell bizonyulnia a mindennapi tevékenységek során. A 7–8. évfolyamon a fizika tanítása épít az iskolázás 1–6. évfolyamában zajló természettudományos nevelés eredményeire, azaz arra, hogy a 6–12 évesek elsajátították a tudományos megismerés legelemibb eljárásait, a megismerési folyamatokkal kapcsolatos általános tudásrendszereket és mûveleteket, mint amilyen: – az elõzetes elképzelések formába öntése, a hipotézisalkotás, a megfigyelések és a kísérletek tervezése; – a mindennapokból ismert mennyiségek elemi szintû értelmezése, tudatos használata, mérése; – a tapasztalatok szóban, írásban való nyelvileg helyes megfogalmazása, rajzban, grafikonon történõ rögzítése, a problémamegoldás elemi mûveletei; – az ismeretszerzés, tájékozódás már kisiskoláskorban elérhetõ és gyakorolható módszerei. A 7–12. évfolyamokon a természettudományos nevelés eredményeként kialakul a gyerekekben az általános, az élet hétköznapi folyamataiban használható tudás. A fizikai mûveltségtartalmak feldolgozása keretében elsõdlegesen azokkal a mechanikai, termodinamikai, elektromágneses, fénytani és atomfizikai, anyagszerkezeti jelenségekkel és összefüggésekkel, törvényekkel ismerkednek meg a tanulók, amelyek megalapozzák a korszerû fizikai világképet, és segítik a többi természettudományos tantárgy tanítását, tanulását. Figyelmet fordítunk a veszélyes anyagokra és eszközökre és azok helyes kezelésének alapelveire is. A megfelelõen megválasztott szaktárgyi koncentráció a kémiai mûveltségtartalmakkal hozzájárulhat a környezetünkkel kapcsolatos felelõs magatartás kialakulásához. A megfelelõen megválasztott szaktárgyi koncentráció a biológiai és egészségtani mûveltségtartalmakkal elõsegíti az élet sajátságainak, az élõ és élettelen természet szoros kapcsolatának megismerését. Ezek az ismeretek a természet szeretetére, meggyõzõdésbõl fakadó, tudatos, aktív környezetvédelemre nevelnek. Így a fizika tanulása során megszerzett mûveltség is fontos eszköze lehet annak a törekvésnek, melynek hatására a tanulók óvják környezetüket és tudatosan törekednek az egészséges életmóddal kapcsolatos szabályok betartására. Fejlesztési feladatok

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes